《南京察院连日阴》
明代·王缜

十月连朝雨未晴，朔风追伴作寒声。夜深灯火愁无赖，日近江寒梦较清。

从古庙堂先足食，而今何处可无兵。剧思安得如充国，屯作三边万里城。

作者简介：广东东莞人，字文哲。弘治六年进士。授兵科给事中，强直敢言。正德初为云南左参政，忤刘瑾，借故罚米五百石，售家产以偿。累迁右副都御史，巡抚苏松诸府，督兵歼刘七于狼山。世宗即位，升南京户部尚书。卒官。